**П Р О Г Р А М А**

**ЗА РАЗВИТИЕ НА ЧИТАЛИЩНАТА ДЕЙНОСТ НА ТЕРИТОРИЯТА НА ОБЩИНА КАРЛОВО ПРЕЗ 2024 ГОД.**

**І. Общи положения**

На територията на Община Карлово са регистрирани 25 народни читалища, повечето от които активно участват в културния и духовен живот. Съгласно чл. 26 а, от ал.1 до ал. 4 от Закона за народните читалища председателите изготвят и внасят предложения за дейността си пред Кмета на Община Карлово. Общинската администрация внася предложението, като ежегодна Програма за развитие на читалищната дейност пред Общински съвет - Карлово.

Община Карлово има богато културно наследство и население, успяло да сърани своя бит и фолклор, да запази за поколенията традициите и обичаите , които се представят и интерпретират от читалищните самодейни колективи на регионални, национални и международни фестивали и конкурси.. Читалищата има тпредимството на институция, която е неизменна в облика на страната - когато се представя българската национална традиция и идентичност.

**ІІ. Цели**

**1. Основна цел на Програмата**

Настоящата програма има за цел подпомагане организирането и реализацията на комплекса от дейности, както и оказване на съдействие за повишаване активността на читалищните ръководства, с цел създаване на благоприятна творческа среда за учене през целия живот за всички възрастови групи, ползващи услугите на народните читалища, както и активизиране обмена на информация между Община Карлово и останалите културни институти.

**2. Основни цели на читалищата са:**

 Развитие и утвърждаване на духовните и културни ценности на гражданското общество;

Институционално укрепване на читалищата като местни центрове с културно – просветни, информационни, социални и граждански функции;

Подпомагане на традиционните читалищни дейности и търсене на нови съвременни форми за тяхното развитие и предаване;

 Участие при поддържането на традиционните форми на културата и фолклора и при осигуряване на трансмисията им към следващите поколения;

Интегриран подход при създаване на мрежови културен продукт от читалищата на територията на община Карлово;

Превръщане на читалищата в общодостъпни центрове за библиотечно и информационно осигуряване на населението, чрез ускореното навлизане в дейността им на съвременните комуникационни и информационни технологии;

Разширяване възможностите на читалищата за предоставяне на услуги, свързани с осигуряване на продължаващо образование, личностна реализация и ново ниво на компетентност на гражданите.

**ІІІ. Основни задачи, дейности и приоритети.**

През 2024 г. развитието на читалищната дейност в община Карлово ще продължи в изпълнението на следните основни задачи и дейности:

1. Основни задачи:

- опазване културно-историческото наследство и националните традиции;

- изграждането на ценностна система у децата и младежите;

- поддържане и обогатяване материалната си база;

- утвърждаване мястото на читалището като духовно средище и естествен център за формиране на гражданск общество;

- разработване и реализиране на инициативи и/проекти за местно развитие и финансиране на читалищната дейност;

- разширяване насъдържателния и социалния обхват на читалищната дейност за привличане на по-широк кръг население;

- ползотворно сътрудничество между читалищата на територията на общината, региона и страната;

- осигуряване на по-добра, по-съвременна и по-висококачествена образователна, културна, социална и информационна среда на населението;

-поддържане на активно партньорство с общинската администрация, както и с културните институции и местния бизнес за взаимна полза.

2. Основни дейности:

2.1. Библиотечна дейност:

- обновяване на библиотечния фонд в зависимост от читателските интереси;

- подобряване дейността на библиотеките, съобразена с интересите и нуждите на населението, чрез различни форми на културно – масовата работа;

- осъществяване на изложби, свързани с бележити дати на личности и събития от местен, регионален и национален характер;

- провеждане на срещи и литературни четения на новоиздадена литература на млади автори.

-обновяване на интериора в читалните и библиотеките;

2.2. Културна дейност:

- осъществяване на културния календар за читалищните прояви;

- провеждане на мероприятия, свързани със съхраняването, развитието и популяризирането на местни традиции и обичаи.

- чрез сътрудничество и партньорство да се разшири обхвата на значими местни и общински празници;

- повишаване на художественото и жанрово разнообразие на културните мероприятия;

- участие в културните мероприятия на общината;

- честване на официалните и традиционни празници, сборове и годишнини;

2.3.Любителско художествено творчество:

- повишаване на художествено – творческите постижения на любителските състави и индивидуални изпълнители чрез привличане на специалисти – ръководители;

- активно участие на любителските състави и индивидуални изпълнители в културни събития на населеното място и общината;

- създаване на нови съвременни форми на любителското творчество,отговарящи на интересите на младото поколение и осигуряване на условия за тяхното развитие.

-запазване на утвърдените във времето самодейни колективи, обогатяване и обновяване на репертоара им, създаване на по –добри условия за функциониране и дейност;

- възможности за адаптиране към новото време;

2.4. Подобряване финансовото състояние на читалището чрез:

- осъществяване на контакти с личности и фирми за набиране на допълнителни средства за по-активно участие на любителските състави и индивидуални изпълнители в местни и национални програми, конкурси и фестивали;

- увеличаване броя на членовете на читалището;

- членски внос;

- проекти и програми;

- дарения и спонсорства;

- наем за ползване на читалищно имущество и помещения в сградата;

- в съответствие с действащото законодателство да се развива допълнителна стопанска дейност;

- разработване на културни продукти за самодейните колективи, които да носят допълнително финансиране за читалищната дейност;

2.5. Обучение и квалификация:

- повишаване квалификацията на читалищните дейци чрез срещи за обмяна на опит, обучителни сеиминари по различни обществено значими теми;

2.6. Рехабилитиране на материално – техническата база:

- Кандидатстване пред различни донорски програми с проекти за подобряване на материалната база;

- стопанисване и управление на собствеността на читалищата, осигуряване на средства за извършване на неотложни ремонтни дейности чрез проекти, общински и собствени средства;

3. Приоритети.

През 2024 год. Община Карлово ще подкрепя дейността на работещите народни читалища, като важни центрове за съхраняване и развитие на любителското творчество. Днешните реалности изискват от читалищата да бъдат високоотговорни самоуправляващи се културни сдружения на гражданите, особено в населените места, където се явяват като единствен културен институт. Приоритети през 2024 год.ще бъдат:

- Участие на творчески колективи на народните читалища в културния календар на Община Карлово;

- Съвместни културни прояви на читалищата от общината – организиране на фестивали и местни празници;

- Усъвършенстване на механизма за финансиране на народните читалища и осъществяване на обществен контрол на разходваните бюджетни средства, съгл. чл. 26а, ал. 4 и ал. 5;

- Стимулиране интереса и любовта на младите хора към богатото фолклорно наследство на нашия край, осигуряване на приемственост;

**IV. Финансиране**

Финансирането на дейностите на народните читалища на територията на Община Карлово се извършва съгласно регламентира на държавна субсидия за 2024 год. Субсидираната численост за читалищата в Община Карлово за 2023 година е 52 субсидирани бройки, а стандартът за една субсидирана бройка е в размер на 14 497.00 (четиринадесет хиляди четиристотин деветдесет и седем) лева. Общата субсидирана сума за община Карлово е 753 844 (седемстотин петдесет и три хиляди осемстоин четиридесет и четири) лева.

Разпределението на средствата се извършва от Комисия за разпределяне на субсидията за читалищата на територията на община Карлово за организиране и провеждане на читалищната им дейност, в която участват по един представител от всички читалища (председател или секретар), назначена със Заповед на Кмета на Община Карлово и на основание чл. 23, ал. 1 от ЗНЧ. Комисията работи по утвърдени Вътрешни правила, влезли в сила през 2019 г.

Средствата за дофинансиране от общинския бюджет са в размер на 60 000.00 лв. (шестдесет хиляди) лева, като от тях:

- 30 000.00 лв. (тридесет хиляди) лева от средствата за дофинансиране от общинския бюджет да се извършат неотложни строително-ремонтни дейности на отделни читалища;

- 30 000.00 лв. ( тридесет хиляди) лева финансиране от общинския бюджет за участия на читалищните самодейци в национални и международни фестивали, изработка на носии и сценично облекло, организиране на културни събития, които са .към раздел „Партньорства” – част от Културния календар за 2024 г.

**V. Срокове и изпълнение.**

Настоящата Програма е разработена съгласно чл. 26а, ал. 2 от Закона за народните читалища и е с продължителност до 31 декември 2024 год.

Неразделна част от програмата е Приложение № 1 – предложенията за дейност на народните читалища на територията на община Карлово през 2024 г.